[{"text_idx": "#000003", "text": "Julie Otsuka-ren Buda en el a\u0301tico (Duomo, 2012) proposatu nahi digu"}, {"text_idx": "#000004", "text": "\"Aspaldian irakurri dudan libururik beteena, hotzena eta zirraragarriena, dena batera. Armonia hutsez, orden ia matematikoz, Historia berrosatzen duen istorio-multzoa\". Hala dio Hitzen Uberan jaso dugun liburu gomendio honetan. Iragan azaroan, Hondarribiko irakurle taldearekin landu zuen Buda en el a\u0301tico. Eta ondoren, liburu gomendio hau idazten hasi zen. Gure gozamenerako, dena esan behar bada. Saguak eta gizonak liburu aholkatu zigun iragan abenduan, eta orain Julie Otsuka-ren nobela bat da proposatu nahi diguna."}, {"text_idx": "#000006", "text": "Poesia, nobela, narrazioa, kronika... Estilo guztietan aritu den idazlea da Aritz Gorrotxategi. Itzultzaile lanetan ere aritu da azken aldian. Orain urtebete, J.M. Coetzeeren Jesusen haurtzaroa (Meetok) nobela ekarri zuen euskarara Aritz Gorrotxategik, eta Lev Tolstoiren Zer da artea? (Meetok) liburua itzuli zuen hilabete batzuk lehenago. Liburu asko zituen aukeran, eta Felipe Juaristiren hauxe da hautatu duena: Airezko emakumeak (Erein, 2013)."}, {"text_idx": "#000007", "text": "Reflejos en un ojo dorado liburuaren irakurketa proposatu digu"}, {"text_idx": "#000008", "text": "Kazetaritzan lizentziatua, liburuen promozioan lan egiten du Ana Jakak. Poesia idatzi izan du, gaztelaniaz gehienbat, hainbat sari irabaziz eta antologiatan parte hartuz. Ez zen diruagatik (Elkar) nobela plazaratu zuen iaz. Liburu gomendio bat idazteko proposamena egin diogu eta hauxe da bueltan igorri digun iruzkina, Reflejos en un ojo dorado liburuaren inguruan idatzia. \"Tabu ezatik haratago, erakargarri egiten ditu Carsonek gizarteak epaitzen dituenak: ahulak, mesfidagarriak, behartsuak. Hor datza, nire ustez, Carsonen jenialtasuna\"."}, {"text_idx": "#000010", "text": "Irakasle ikasketak egin zituen Yolanda Arrietak, eta baita Antzerkia eta Kultur eta Gizarte Antropologia ere. Idazketa sortzailearen inguruko tailerrak gidatzeaz gain, literaturara hurbiltzeko saioak egiten ditu haur txikien guraso eta irakasleekin. Hainbat liburu argitaratu ditu, halaber, haur gazte zein helduen literaturan. Liburu bat proposatzeko eskatu diogu eta John Steinbeck-en Saguak eta gizonak liburuari buruzko iruzkina igorri digu. \"Steinbeck-ek maisuki lortzen du irakurlea fikzioaren amaraunean estekatzea, prosa zuzen eta sentikorrez, elkarrizketa bizkor eta trama itogarri bezain indartsuez\". Halaxe dio Yolanda Arrietak. In\u0303igo Errastik itzuli zuen eta berarentzat ere badu aipurik Arrietak: \"euskarazko jarioak bat egiten du John Steinbeck-en jatorrizko ingelesarekin, fikzio on ororen eremu komunean\"."}, {"text_idx": "#000012", "text": "Hiru poesia liburu plazaratu ditu Andoni Salamerok: Zu. Ni. Bi. Bidean... (2004), Bide ertzeko printzak (2006) eta Japonia: poesiaren sumendi ezkutua (2012). Hiru poemarioak Apatx argitaletxearekin argitara emanak. Eta aukeran, poesia da proposatu nahi diguna. Baina ez bere soroan jasotakoa. Gabriel Kortaren uzta da aholkatu diguna. \"Utzi zeure arnasa zuria, irakurle, Gabrielen olerkietan akabera izaten, haren arima erratuan bidaide eta gogaide aurkeztuz, atseginik aurkituko duzu, une eder askorik ere bai\". Hitz sentitu horiekin bota digu amua Zumarragako idazleak."}, {"text_idx": "#000014", "text": "Proiektu honekin behinola Euskal Idazleen Elkartearen eskutik Testuketanen egindako lanari jarraipena eman nahi diogu. Literaturak ematen dituen edukien eta mugimenduen berri sakontasunez jaso nahi dugu, kazetari ikuspegia eta literaturari diogun maitasuna elkartuz, begirada propio bat sortuz, sormenari eta gertakizunen kronikari lotua."}, {"text_idx": "#000015", "text": "Ez dugu ezer asmatuko, egunero Euskal Herriko hainbat txokotan lanean dabilen jende anitz horri tresna baliagarria eskaini nahi genioke, edo gutxienik gure esku dagoen guztia egin haien lanaren berri emateko. Mugimendu handia dago hainbat lekutan, jende ugari lanean, uberak han eta hemen: idazleak, editoreak, antolatzaileak, liburuzainak, irakurleak, zaleak, ilustratzaileak, argazkilariak... Etengabeko mugimenduan dagoen kultur-errealitate horren berri ematen saiatuko gara. Ezingo dugu gertatzen den guztia jaso, baina jasotzen dugun guztia begirada propio batekin ematen ahaleginduko gara."}, {"text_idx": "#000016", "text": "Asko zor diegu gure aurretik sarean erreferente izan ditugunei eta gaur egun ere lan betean dabiltzanei. Hitzen Uberanek izango du zer ikasia eta zer hobetua, literatura bezala etengabeko mugimenduan dagoen sareen sare honetan. Horregatik, gogo onez jasoko dugu webgunea hobetzen lagun diezagukeen edozein iradokizun, proposamen nahiz kritika."}]